作者：陈允平
词牌/韵律：三犯渡江云・渡江云

paragraphs: 风流三径远，此君淡薄，谁与伴清足。
岁寒人自得，傍石锄云，闲里种苍玉。
琅玕翠立，爱细雨、疏烟初沐。
春昼长，秋声不断，洗红尘凡俗。
高独。
虚心共许，淡节相期，几人闲棋局。
堪爱处，月明琴院，雪晴书屋。
心盟更许青松结，笑四时、梅矾兰菊。
庭砌晓，东风旋添新绿。